Diari Oficial de la Generalitat Valenciana


Sumari del DOGV 1973, del 26-02-1993 (1993/827266)

ORDRE de 9 de febrer de 1993, de la Conselleria de Treball i Afers Socials, per la qual es modifica l'Ordre de 16 de novembre de 1992, de la mateixa conselleria, per que es regulen i es convoquen ajudes en matèria de serveis socials per a 1993 i es dóna publicitat a les dotacions pressupostaries màximes per a les ajudes convocades.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/09/(1)/dof/vci/html**

### Dades del document

Número de DOGV
:   1973

Data del DOGV
:   26-02-1993

Secció del DOGV
:   DISPOSICIONS GENERALS

Número del document
:   1993/827266


Data del document
:   09-02-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 9 de febrer de 1993, de la Conselleria de Treball i Afers Socials, per la qual es modifica l'Ordre de 16 de novembre de 1992, de la mateixa conselleria, per què es regulen i es convoquen ajudes en matèria de serveis socials per a 1993 i es dóna publicitat a les dotacions pressupostàries màximes per a les ajudes convocades.  
Amb l?Ordre de 16 de novembre de 1992, de la Conselleria de Treball i Afers Socials, es regulen i es convoquen ajudes en matèria de serveis socials per a 1993, i aquesta convocatòria es publica al DOGV número 1.917, de 3 de desembre, amb la referència 2.861.  
Segons estableix la disposició addicional tercera de la Llei 30/1992, de 26 de novembre (BOE de 27.11.92, número 285), amb la qual es regula el Règim Jurídic de les Administracions Públiques i el Procediment Administratiu Comú, reglamentàriament, i en el termini de sis mesos es durà a cap l'adequació dels distints procediments administratius, qualsevol que siga el seu rang, amb específica menció dels efectes estimatoris o desestimatoris que la manca de resolució expressa produesca. Així mateix, en el títol setè de l?esmentada llei s'estableix una profunda modificació del sistema de recursos administratius vigents, i s'estableix en el seu article 114 el recurs ordinari per exhaurir la via administrativa i desapareixen els actuals recursos de reposició i d'alçada.  
En conseqüència, resulta necessari modificar determinats articles de l'esmentada ordre per especificar- hi els efectes que per a l?interessat produeix la manca de resolució expressa, i per aclarir quins actes administratius dels previstos en aquesta ordre exhaureixen la via administrativa i els recursos que, d'acord amb la nova llei bàsica, s'hi poden interposar.  
Per altra part, amb aquesta publicació s'acompleix el que preveu la disposició transitòria segona de l?Ordre de 16 de novembre de 1992, segons la qual es publicaran les dotacions pressupostàries màximes per a les ajudes convocades, una vegada serà aprovada la Llei de Pressupostos de la Generalitat per a 1993.  
Per últim, mitjançant aquesta ordre, es procedeix a la rectificació de l'Ordre de 16 de novembre de 1992, en l'annex 1, primer i tercer p.3, i s'eleva la quantia de determinats mòduls econòmics.  
Per això, i fent ús de les facultats que em confereix l'art. 35 de la Llei 5/1983, de 30 de desembre, de Govern Valencià i l'art. 4 del Decret 168/199 1, de 30 de setembre  
ORDENE  
Article primer  
Es modifica l'article 33 de l?Ordre de 16 de novembre de 1992, de la Conselleria de Treball i Afers Socials, amb la qual es regulen i es convoquen ajudes en matèria de serveis socials per a 1993, que tindrà la següent redacció:  
«Article trenta- tres. Instrucció.  
1. Rebudes les sol·licituds, les àrees territorials de l?Institut Valencià de Serveis Socials les verificaran. Quan la sol·licitud no reunesca els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no s'hi adjunte la documentació que d'acord amb aquesta ordre resulte exigible, es requerirà l?interessat perquè en el termini de 10 dies, repare la falta o que acompanye els documents preceptius, amb la indicació que, si no ho fera, se li tindrà per desassistit en la seua petició, i s'arxivarà l?expedient sense més tràmit.  
2. Per a l?elaboració de la proposta de resolució, es crearan comissions de valoració que seran reglamentades oportunament.  
3. En qualsevol fase de la tramitació de l?expedient, a la vista de la documentació que es troba en cadascun d'aquests i de les obligacions que s'adquireixen per la concessió de l'ajuda, es podran demanar informes dels organismes i entitats que s'estime oportú i efectuar les comprovacions que es considere sobre l?exactitud de tot això.  
4. El termini màxim per tramitar i resoldre les sol·licituds per a serveis socials generals i especialitzats serà de 6 mesos comptadors des de la data de finalització de presentació de sol·licituds fixat en aquesta ordre. La tramitació i resolució de les sol·licituds de prestacions econòmiques individualitzades s'haurà de realitzar en un termini màxim de 6 mesos comptadors des de la presentació de la sol·licitud.  
En ambdós casos, si no es produeix resolució expressa en el termini, caldrà entendre desestimada la sol·licitud formulada per l?interessat.»  
Article segon  
Es modifica el tercer paràgraf de l'article 34 de l'Ordre de 16 de novembre de 1992, de la Conselleria de Treball i Afers Socials, que passa a tenir la següent redacció:  
«Serà competència dels caps d'àrea territorials de l'IVSS, la resolució de les sol·licituds de prestacions econòmiques individualitzades que es formulen d'acord amb el que preveu aquesta Ordre. En els casos que aquestes ajudes s'articulen mitjançant convenis amb les corporacions locals, es podrà atribuir als ajuntaments la competència resolutòria.»  
Article tercer  
Es modifica l'article 35 de l'Ordre de 16 de novembre de 1992, de la Conselleria de Treball i Afers Socials en el sentit següent:  
«1. Contra la resolució, expressa o presumpta, del Conseller de Treball i Afers Socials que exhaurirà la via administrativa, es podrà formular recurs contenciós administratiu, amb la prèvia comunicació a la Conselleria de la intenció d'interposar l'esmentat recurs.  
2. Contra la resolució, expressa o presumpta, del cap d'àrea territorial de l'Institut Valencià de Serveis Socials, que no exhaureix la via administrativa, es podrà interposar recurs administratiu ordinari en el termini d'un mes davant el Director de l'IVSS, d'acord amb el que disposa el capítol II del títol VII de la Llei 30/1992, de Règim Jurídic de les Administracions Públiques i Procediment Administratiu Comú.  
3. En tot cas, per a la interposició del recurs administratiu o del contenciós administratiu contra les resolucions presumptes, caldrà que amb caràcter previ l'interessat acredite l'eficàcia de l'acte presumpte d'acord amb el que disposa l'article 44 de la Llei 30/1992, de Règim Jurídic de les Administracions Públiques i Procediment Administratiu Comú.»  
Article quart.  
Les ajudes convocades en matèria de serveis socials per a l'exercici 1993 per als conceptes de serveis socials generals, serveis socials especialitzats, i prestacions econòmiques individualitzades, seran ateses dins de la secció 13, servei 03 amb càrrec al programa pressupostari 313.10 de «Serveis Socials», línies de subvenció següents:  
- Línia de subvenció 403/000/93 «Actuacions directes i indirectes en Serveis Socials», dotada amb 9.898.816.869 PTA.  
- Línia de subvenció 405/000/93 «Prestacions econòmiques reglades», dotada amb 1.999.374.183 PTA.  
- Línia de subvenció 406/000/93 «Convenis en matèria de Serveis Socials», dotada amb 5.569.529.076 PTA.  
Tot això sense perjudici de la possible ampliació de les seues dotacions, com a conseqüència de les generacions de crèdit una vegada hauran estat aprovades pel Consell de Ministres els criteris objectius de distribució de crèdits pressupostaris entre comunitats autònomes, en concepte d'ajudes i subvencions per a la realització de programes d'acció social i serveis socials i que seran publicades quan, d'acord amb, el dret, es produesquen les incorporacions dels fons.  
Article cinquè  
1. Els mòduls econòmics per al sector de minusvàlids reflectits en l'annex I, primer, seran els següents:  
« 1.1.C. Ocupacional Conveniat: 2.481  
1.2.C. Ocupacional Subvencionat: 1.753  
2.1. Res. Minusv. Psíq. Atòn: 2.336  
2.2. Res. Minusv. Psíq. Prof.: 4.217"  
2. La quantitat fixa per reserva de plaça en els centres residencials conveniats del menor serà de 1.736 PTA per persona i dia, i en els centres de dia serà de 961 PTA per persona i dia.  
3. S'afegeix com a tercer concepte a l'apartat segon de l'annex I, el següent:  
«3. Auxiliar ocupacional. Aquesta figura és objecte de consideració en determinats centres ocupacionals conveniats. El seu cost s'afegirà al mòdul establert.»  
DISPOSICIO FINAL  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana, sense perjudici que aquelles disposicions que s'aproven en aplicació de la Llei 30/1992, de 26 de novembre, entren en vigor d'acord amb el que disposa la disposició final de l?esmentada norma.  
Els mòduls econòmics que es fixen en l'article cinquè seran d'aplicació en totes les ajudes que es concedesquen a l'empara de l'ordre de 16 de novembre de 1992, qualsevol que siguen la data de sol·licitud, la de resolució aprovatòria o la de celebració del conveni que, si s'escau, es formalitze.  
València, 9 de febrer de 1993.  
El Conseller de Treball i Afers Socials,  
MARTIN SEVILLA JIMENEZ


Còpia Permalink ELI